Налшык къалэ щыпсэу Шурдым (ХьэфIыцIэ) Эльмирэ Мусэбий и пхъур къыщалъхуа махуэщ, илъэс бжыгъэ дахэ ирокъури, дохъуэхъу
ПщIэ зыхуэтщI, зи махуэшхуэр зыгъэлъапIэ Эльмирэ гъащIэм и фIыгъуэ, лъапIэныгъэ нэхъыщхьэхэр щызэхэухуэна, цIыхубз насыпкIэ гъэнщIа илъэс бжыгъэ дахэ къикIуащ. Педагогикэ щIэныгъэхэм я кандидат Шурдымыр ПотребкооперацэмкIэ Белгород университетым и Налшык къудамэм и деканым и къуэдзэу, егъэджакIуэ нэхъыжьу, къудамэм и унафэщIу, пщIэрэ щIыхьрэ иIэу, къэкIуэнур зей щIэблэм щIэныгъэрэ гъэсэныгъэрэ яхилъхьэу щылэжьащ.
Ди псэм хуэдэу фIыуэ тлъагъу шыпхъум, анэ гумащIэм, анэшхуэ Iущабэм, быныр зыгъэгушхуэм, щIэблэр зыущийм нобэ ныбжь дахэ уогъэлъапIэри, уи махуэшхуэмкIэ дынохъуэхъу! Уи гъащIэр кIыхьу, уи щIыхьыр ину, уи лъабжьэр быдэу, уузыншэу, уи гум илъым уи лъэр лъэIэсу, цIыхухэр къохъуэхъуу, хъуэхъур къыплъысу, дунейр пфIэдахэрэ дэрэжэгъуэр уи куэду, бынхэмрэ абыхэм къатепщIыкIыжахэмрэ я ехъулIэныгъэм, я насыпым уи гур дыхэхъуэу, уи нэгум кърих нурыр, уи гум илъ хуэбагъыр мыкIуэщIу, уи бзэм и IэфIагъыр мыужьыхыу уи пщIэр лъагэрэ дыбдэгушхуэу, уи унагъуэр къыпкъуэту, гъащIэм гу щыпхуэну ди гуапэщи, дунейм куэдрэ Тхьэм утригъэт!
Мухьэмэд, Лидэ, Розэ, ФатIимэ, Зулифэт, Динэ, Залинэ, Анзор.
